**SLOVENŠČINA – 7. b 6. 5. 2020**

Nekateri (Jana, Adis, Žiga, Hana, Šimen) mi še niste poslali DN s travnika. Storite to še danes.

V ponedeljek si prebral besedilo **Josipa Jurčiča: Kozlovska sodba v Višnji Gori**.



Odpri zvezek in pisno odgovori na spodnja vprašanja. Vprašanja prepiši!

|  |
| --- |
| 1. Kakšen vtis napravijo na nas Višnjani? Ali se dajo primerjati z Butalci? |
| 2. Naštej glavne osebe! |
| 3. Kakšna imena daje pisatelj Višnjanom? Napiši za dva, kaj pomenita. |
| 4. Tožnik in zagovornik kozla Lisca imata različne poglede na njegovo krivdo. Na koga se  sklicuje Gobežel? Kako se odzivajo ljudje? |
| 5. Ali razsojajo mestni sodniki povsem nepristransko? Ali se da dokazati, da je v ozadju tudi nekaj osebnih koristi? |
| 6. Se višnjansko ljudstvo odziva po lastni presoji ali pod vplivom zagovornika ali tožnika? |



Pripoved je **humoristična**. Ima komično, za lase privlečeno dogajanje, imena književnih oseb so smešna, tožba je nesmiselna (obtoženi je kozel), reakcije posameznikov na dogodek so pretirane, osebe pri govorjenju pretiravajo in dramatizirajo …

### *Zapis v zvezek:*

Pripoved Kozlovska sodba v Višnji Gori s svojo šaljivostjo ter smešenjem oseb in dogodkov pri bralcih vzbuja smeh. Taki vedri zgodbi pravimo HUMORESKA.